|  |  |
| --- | --- |
| **Tantárgy** neve: **Integrált – inkluzív nevelés gyakorlat 1. NBP\_GP227G2** | **Kreditértéke: 2** |
| A tantárgy **besorolása**: **kötelező** | |
| **A tantárgy elméleti vagy gyakorlati jellegének mértéke, „képzési karaktere”**: **100% gyakorlat** | |
| A **tanóra típusa**: gyakorlat és **óraszáma**: **45 óra** az adott **félévben**,  Az adott ismeret átadásában alkalmazandó **további** **módok, jellemzők:** hospitálások, megfigyelések, dokumentumelemzés, foglalkozás tartása | |
| A **számonkérés** módja: **gyakorlati jegy**  Az ismeretellenőrzésben alkalmazandó **további** (*sajátos*) **módok: A gyakorlati feladatok végrehajtásáról a hallgató portfóliót készít.** | |
| A tantárgy **tantervi helye**: **5. félév** | |
| Előtanulmányi feltételek:**-** | |
| **Tantárgy-leírás**: az elsajátítandó **ismeretanyag tömör, ugyanakkor informáló leírása:** | |
| A tantárgy célja, hogy a hallgatók a szakiránynak megfelelően egy köznevelési intézményben -amely integráló bölcsőde vagy integráló óvoda - végezzenek megadott szempontok szerint megfigyeléseket. Ismerkedjenek meg az integráló intézményben zajló munkával, a Pedagógiai Szakszolgálat és az EGYMI-vel történő együttműködés lehetőségeivel. Bővítsék az elméleti ismereteiket az egyéni fejlesztési terv elkészítésének, a képességfejlesztéssel kapcsolatos egyénre, illetve a kiscsoportra szabott módszerválasztás, értékelés és ellenőrzés gyakorlati ismereteivel, tapasztalataival. Szerezzenek gyakorlati tapasztalatot az egyéni/kiscsoportos fejlesztésekről, valamint a kéttanáros modellben történő foglalkozások menetéről (felkészülés, tervezés, levezetés, megbeszélés). Szerezzenek tapasztalatokat a pedagógus kollégákkal való együttműködés különböző formáiról.  **A tárgy tartalma:**   * A köznevelési intézmény alapdokumentumainak és inkluzív pedagógia gyakorlatának megismerése. * Óvodai vagy bölcsődei gyakorlatok. * Tanulásszervezési és fejlesztési módszerek alkalmazása az integrált nevelésben/oktatásban. * A gyermekre vonatkozó szakértői vélemények dokumentumainak megismerése. * Habilitációs-rehabilitációs foglalkozásokon való részvétel (esetmegbeszélés). * Egyéni fejlesztési terv az inkluzív intézményben. * Együttműködés a pedagógiai szakszolgálatokkal, fejlesztőpedagógussal, többségi pedagógussal. * A különböző értékelési formák megismerése. * Kompetenciahatárok kijelölése. | |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) | |
| **Kötelező irodalom:**   * Csányi Yvonne (2000): A speciális nevelési szükségletű gyermekek és fiatalok integrált nevelése-oktatása. In: Illyés Sándor: Gyógypedagógiai alapismeretek ELTE, Budapest, 379-408. * Csányi Yvonne (2007): Integráció és inklúzió. Nemzetközi és hazai körkép. In: Girasek János (szerk): Inkluzív nevelés- a tanulók hatékony megismerése. Kézikönyv a pedagógusképző intézmények részére. Sulinova Közoktatás-fejlesztési és Pedagógus-továbbképzési Kht., Budapest, 138-163. * Réthy Endréné (2013): Befogadás, méltányosság, az inkluzív pedagógia rendszere. Comenius Kiadó, Budapest.   **Ajánlott irodalom:**   * Kapcsákné Németi Júlia (szerk.): Útravaló pedagógusoknak az intézményi implementációs folyamatok gyakorlattá válásához, Educatio Kft. Budapest, 2008. * Schiffer Csilla, Szekeres Ágota: Az integratív pedagógia neveléselmélete, ELTE Bárczi Gusztáv Gyógypedagógiai Kar, 2013. <http://www.tankonyvtar.hu/en/tartalom/tamop412A/2009-0007_az_integrativ_pedagogia_neveleselmelete/TANANYAG/01_0.html> * Vargáné Mező Lilla Sajátos nevelési igényű tanulók együttneveléséről pedagógusoknak, intézményvezetőknek Budapest, 2004. www. oki.hu honlapon megtalálható * Kapcsákné Németi Ilona: Adaptációs Kézikönyv – Gyakorlati útmutató integráló pedagógusoknak, Educatio Kft., Budapest, 2008. | |
|  | |
| * 1. **tudása** * Ismeri a komplex gyógypedagógiai diagnosztika, nevelés, oktatás, fejlesztés, terápia és rehabilitáció módszereit, gyakorlatát, valamint az integrált, inkluzív nevelés elméletét és eljárásait, azok alkalmazásának és továbbfejlesztésének lehetőségeit. * Ismeri a fogyatékosságok, sérülések, akadályozottságok hátterében álló kórélettani folyamatokat. * Rendelkezik a fogyatékossággal élő személyekkel kapcsolatos pszichológiai és pszichodiagnosztikai ismeretekkel, tisztában van a fogyatékosságok, sérülések, akadályozottságok hátterében álló pszichológiai folyamatokkal. * Átfogó ismeretekkel rendelkezik az általános pedagógia, nevelés- és oktatáselmélet, andragógia, alternatív- és reformpedagógiai koncepciók, pedagógiai projektek területéről és azok gyógypedagógiai adaptációs lehetőségeiről. * Ismeri a művészetpedagógiai és művészetterápiás eljárások alapelveit, módszertanát és a kapcsolódó pedagógiai, gyógypedagógiai adaptációs, intervenciós lehetőségeket. * Ismeri a fejlesztés, nevelés, integráció és inklúzió területén alkalmazható művészeti intervenciós és művészetterápiás módszereket és a saját kompetencia szintjén tudja alkalmazni azokat. * Ismeri a fogyatékossággal élő személyek, csoportok és környezetük megismerésére alkalmas felmérés, diagnosztika területeit, formális és informális eljárásait, és a diagnosztikán alapuló gyógypedagógiai tervezés különböző szintjeit, ezek összefüggéseit és szervezeti beágyazottságát. Alapvető ismeretei vannak a fogyatékos személyek fejlődési sajátosságainak és tanulási folyamatainak törvényszerűségeiről, jellemzőiről. Tisztában van a fogyatékos személyek (gyógy)pedagógiájának nevelési, oktatási, fejlesztési, rehabilitációs céljaival, tartalmaival, a folyamatok összefüggéseivel. * Tájékozott a szakterületein alkalmazható alapvető digitális eszközök alkalmazhatóságában, ismeri szakterületén, /szakterületein a tanulói képességekhez illeszthető digitális tanulási, fejlesztési lehetőségeket, eszközöket, környezeteket. * Tisztában van a fogyatékos emberekkel foglalkozó intézményrendszer és szolgáltatások működési elveivel és gyakorlatával, a szolgáltatásokkal kapcsolatos jogszabályi, finanszírozási háttérrel, ismeri továbbá a fogyatékos emberekkel kapcsolatos nemzetközi irányelveket és az alapvető emberi jogokat.   1. **képességei** * Saját szakterületén belül képes értelmezni a fogyatékosságokkal kapcsolatos orvosi diagnózisokat, vizsgálati eredményeket. * Saját szakterületén belül képes értelmezni a fogyatékosságokkal kapcsolatos pszichológiai diagnózisokat és vizsgálati eredményeket. * Képes az orvosi (egészségügyi), továbbá a pszichológiai diagnózisok, vizsgálati eredmények ismeretében komplex gyógypedagógiai differenciáldiagnosztikát végezni a gyógypedagógiai tevékenység és folyamatok tudatos, célorientált megtervezése érdekében. * A gyógypedagógiai folyamatok tervezésében ötvözi az általános didaktikai, metodikai alapelveket a fogyatékossági típusnak megfelelő, speciális gyógypedagógiai tartalmakkal, alkalmazkodva a fogyatékos személyek életkori, képességbeli, attitűdbeli és szociokulturális sajátosságaihoz is. * A fogyatékos személy szükségleteit, képességeit és igényeit figyelembe véve a kompenzációs lehetőségeket és életminőséget támogató, komplex gyógypedagógiai nevelési, oktatási, fejlesztési, terápiás, prevenciós, habilitációs és rehabilitációs tevékenységet végez a fogyatékos személyeket ellátó intézmény- és szolgáltató-rendszerekben. * Képes a társadalom változó digitális környezeti kihívásainak megismerésére, pedagógiai, gyógypedagógiai szempontú értelmezésére, értékelésére, a szakterületein mindezeknek a tanítási-tanulási, fejlesztési, habilitációs, rehabilitációs folyamat során produktív, gyakorlatias, a gyermekek, fiatalok, felnőttek képességeit figyelembe vevő implementálására. * Képes saját pedagógiai tevékenysége hatását felmérni, és kritikusan elemezni, pedagógiai tapasztalatait és nézeteit reflektív módon értelmezni, értékelni, majd ezek alapján a szükséges önkorrekciót végrehajtani. * Képes a team-munkához szükséges kooperációra, kommunikációra. * Képes a fejlesztés, nevelés, integráció és inklúzió területén alkalmazható művészeti intervenciós módszerek alkalmazására saját kompetencia szintjén.   1. **attitűdje** * Nyitott innovatív gyógypedagógiai elképzelések és megoldások megismerésére, törekszik a bizonyítékalapú módszerek alkalmazására. * Mérlegeli a szakmai problémák sokoldalú módszertani megközelítésének lehetőségeit. A mindennapi gyógypedagógiai fejlesztő munka, a gyógypedagógiai kutatások, az innovatív tevékenységek során nyitott a team-munkára. * Tiszteletben tartja saját és mások kompetenciahatárait, a team-munka során határozottan képviseli saját szakmai elveit, tapasztalati tudását, de a hatékony együttműködés érdekében a többi résztvevő törekvéseit is érvényesülni hagyja. * Igénye van a gyógypedagógiai folyamatok folyamatos elemzésére, értékelésére, nyitott az eredmények és a körülmények figyelembe vételével a tervek és folyamatok felülvizsgálatára és módosítására. * Elkötelezett a fogyatékos személy tanulási és terápiás szükségleteinek kielégítése és a tanuláshoz, terápiához igazodó környezet megválasztása, kialakítása iránt. A fogyatékos személyek lehetőségeit figyelembe véve fontosnak tartja a tanulás folyamatainak tudatosítását, az önszabályozott tanulás támogatásához szükséges tudás és képességek megszerzését, a tanulási képességek fejlesztését.   1. **autonómiája és felelőssége** * A szakirányának megfelelő gyógypedagógiai nevelési-oktatási intézményekben, csoportokban, osztályokban önállóan és felelősséggel látja el az óvodai nevelés, valamint az általános iskola 1-6. évfolyamán (a tanulásban akadályozottak pedagógiája szakirányon: az 1-8. évfolyamon a nevelési és valamennyi műveltségi területhez tartozó oktatási feladatokat. * Az ambuláns gondozást, fejlesztést végző intézményekben: egységes gyógypedagógiai módszertani intézmény, pedagógiai szakszolgálat, szakmai szolgáltatás, illetve az integrált, inkluzív nevelést-oktatást végző köznevelési intézményekben a sajátos nevelési igényű, illetve a gyógypedagógiai segítséget igénylő gyermekek, tanulók, felnőttek körében a szakirányának, szakirányainak megfelelő területen, területeken egyéni fejlesztési, habilitációs-rehabilitációs feladatokat lát el. * Tudatosan képviseli a gyógypedagógia és határtudományai, társtudományai módszertani kultúráját. * A partnerekkel előítélet-mentes, kölcsönös tiszteletre és bizalomra épülő kapcsolatrendszert teremt, szakmai szituációkban szakszerűen, közérthetően és hitelesen kommunikál. * Munkáját teamben végezi, szakmai műhelyekben aktívan vesz részt. | |
| **Tantárgy felelőse: Hegyi Lili mesteroktató** | |
| **Tantárgy oktatásába bevont oktató: Dr. Jászi Éva PhD. egyetemi docens** | |